Bruno Gómez: cada votu a Andecha Astur supón un sofitu nidiu y rotundu a un proyeutu asturianu y d'izquierdes dafechu p'Asturies. Un proyeutu coherente y constante que, lloñe del posibilismu y l'entreguismu, faiga frente al de los partíos sucursalistes que, defendiendo intereses ayenos, planifiquen les polítiques qu'alluguen a Asturies nesta llaceriosa situación identitaria, económica, llaboral y social. Cada votu afita inequívocamente la esistencia d'un asturianu o una asturiana qu'apuesta por un cambiu fonderu y representa la dignidá de los que nun se van quedar de brazos cruciaos mientres nos anulen comu pueblu y persones.